
ANUNȚ DE CONCURS 
PENTRU OCUPAREA POSTULUI VACANT DE DIRECTOR 
FINANCIAR-CONTABIL DIN CADRUL COMITETULUI DIRECTOR  AL INSTITUTULUI DE URGENŢĂ PENTRU BOLI CARDIOVASCULARE ŞI TRANSPLANT TÂRGU-MUREŞ


Institutul de Urgenţă pentru Boli Cardiovasculare şi Transplant Tg. Mureş organizează concurs pentru ocuparea postului de director financiar-contabil din cadrul comitetului director al unității sanitare. 
	Concursul va avea loc la sediul Institutului de Urgenţă pentru Boli Cardiovasculare şi Transplant Tg. Mureş, din Târgu – Mureş, str. Gh. Marinescu nr. 50, în perioada 29.10.2026 - 02.12.2026 și va cuprinde 3 probe de evaluare:
a) Test – grilă/lucrare scrisă de verificare a cunoștințelor din legislația specifică postului;
b) Susținerea proiectului de specialitate pe o temă din domeniul de activitate al postului;
c) Interviul de selecție.
Calendarul de desfășurare a concursului este:
· Termenul limită de înscriere a candidaților (depunerea/înregistrarea dosarelor candidaților) – 16.11.2026, ora 12,00;
· [bookmark: _Hlk106963117]Verificarea dosarelor candidaților – 16.11.2026, ora 15,00;
· Afișarea listei candidaților admiși – 16.11.2026, ora 15,15;
· Depunerea contestațiilor la rezultatele verificării dosarelor până pe data  de 17.11.2026, ora 15,15;
· Soluționarea contestațiilor - 18.11.2026, ora 12,00;
· Afișarea rezultatelor contestațiilor – 18.11.2026, ora 12,30;
· Test – grilă/lucrare scrisă de verificare a cunoștințelor din legislația specifică postului în data de 25.11.2026, ora 10,00;
· Susținerea proiectului de specialitate pe o temă din domeniul de activitate al postului – 26.11.2026, ora 10,00;
· Interviul de selecție - 26.11.2026, ora 13,00;
· Afișare rezultat final concurs – 26.11.2026, ora 15,30;
· Depunerea contestațiilor față de rezultatul final al concursului - până pe data de 27.11.2026, ora 15,30;
· Soluționarea contestațiilor – 02.12.2026, ora 11,00;
· Afișarea rezultatelor contestațiilor: 02.12.2026, ora 11,15
· Afișarea rezultatelor finale ale concursului după soluționarea contestațiilor – 02.12.2026, ora 11,30.
La concursul pentru ocuparea funcției de director financiar-contabil se pot înscrie candidaţii care îndeplinesc, cumulativ, criteriile generale şi specifice.  
Criteriile generale sunt următoarele:  
   a) au domiciliul stabil în România;  
   b) nu au fost condamnaţi definitiv pentru săvârşirea unei infracţiuni contra umanităţii, contra statului ori contra autorităţii, de serviciu sau în legătură cu serviciul, care împiedică înfăptuirea justiţiei, de fals ori a unor fapte de corupţie sau a unei infracţiuni săvârşite cu intenţie, care i-ar face incompatibili cu exercitarea funcţiei, cu excepţia situaţiei în care a intervenit reabilitarea;  
   c) au o stare de sănătate corespunzătoare postului pentru care candidează, atestată pe baza adeverinţei medicale eliberate de medicul de familie sau de unităţile sanitare abilitate;  
   d) nu au vârsta de pensionare, conform prevederilor legale în vigoare.  
Criteriile specifice sunt următoarele:  
1. Sunt absolvenţi de învăţământ universitar de lungă durată, cu diplomă de licenţă sau echivalentă în profil economic;
2. Au cel puţin 2 ani vechime în specialitatea studiilor;
3. Deţin certificatul de atestare a cunoştinţelor dobândite în domeniul Sistemului european de conturi, precum şi de cunoaştere a reglementărilor europene în domeniu.
Dosarul de înscriere se depune la sediul Institutului de Urgenţă pentru Boli Cardiovasculare şi Transplant Tg. Mureş, str. Gh. Marinescu nr. 50 – et. I - Secretariat manager - până la data de 16.11.2026, ora 12,00, prezentându-se numărul de pagini din dosarul primit.
Dosarul de înscriere trebuie să conțină următoarele documente:
   a) cererea de înscriere;  
   b) copie de pe actul de identitate;  
   c) copie de pe diploma de licenţă sau de absolvire, după caz;  
   d) curriculum vitae;  
   e) adeverinţa care atestă vechimea în muncă sau în specialitatea studiilor, după caz;  
   f) cazierul judiciar;  
   g) declaraţia pe propria răspundere că nu a desfăşurat activităţi de poliţie politică, aşa cum este definită prin lege;  
   h) copie de pe certificatul de atestare a cunoștințelor dobândite în domeniul Sistemului european de conturi, precum şi de cunoaştere a reglementărilor europene în domeniu;
   i) adeverinţă medicală care să ateste starea de sănătate corespunzătoare, eliberată cu cel mult 6 luni anterior derulării concursului de către medicul de familie al candidatului sau de către unităţile sanitare abilitate;  
   j) proiectul de specialitate; 
Copiile de pe actele prevăzute mai sus se prezintă însoţite de documentele originale, care se certifică pentru conformitate cu originalul de către secretarul comisiei de concurs. 
Pe site-ul Institutului de Urgenţă pentru Boli Cardiovasculare şi Transplant Tg. Mureş (www.ibcvt.ro) precum și la sediul unității se află afișate:
d) Anunțul de concurs;
e) Regulamentul de organizare și desfăașurare a concursului pentru ocuparea funcției de director financiar-contabil din cadrul comitetului director al unității;
f) Bibliografia de concurs;
g) Temele cadrul pentru proiectul de specialitate.
Relații suplimentare se pot obține la secretarul comisiei de concurs din cadrul Compartimentului RUNOS: Camelia Boros, tel. 0265-212111 int. 471, de luni până vineri, între orele 1000 - 1500.


MANAGER,
DR. CIORBA MARIANA ANIȘOARA
__________________________________________________________________________________________________________
INSTITUTUL DE URGENŢĂ PENTRU BOLI CARDIOVASCULARE ŞI TRANSPLANT
Tg. Mureş, Str. Gh. Marinescu nr. 50, cod postal: 540136
Tel./Fax: +40-(0)372-65.31.22, +40-(0)265-21.21.11 int. 122
e-mail: office@cardio.ro, Internet: www.ibcvt.ro
Operator de date cu caracter personal la ANSPDCP nr. 16750 ; CUI : 32051606

